钦定古今图书集成/明伦汇编/氏族典/第245卷 > 张威
## 钦定古今图书集成/明伦汇编/氏族典/第245卷 > 张威

按《宋史张威传》：“威字德远，成州人。其父送隆庆府后
军效用，或言其才勇，令戍边。开禧用兵，威与金人战
辄捷，屡以功补本军将领，升统制。天水县当金人西
入路，升县为军，命威为守，屡立奇功，擢充利州副都
统制。丁父忧，服除，调荆鄂都统制，改沔州都统制。嘉
定十二年，金人入蜀，安抚使丁焴遣书招威入救，大”
破金人。西夏来约夹攻，金人安丙许之，命威与利帅
程信、兴帅陈立等分道并进。威向秦州，无功而还。丙
怒，奏罢其兵柄。是岁，卒于利州。威初在行伍，以勇见
称，进充偏裨，每战辄克。金人闻其名，畏惮之，临陈则
精采愈奋，两眼皆赤，时号“张红眼”，又号“张鹘眼。”